«Солтүстік Қазақстан облысы Тайынша ауданы әкімдігінің жұмыспен қамту және әлеуметтік бағдарламалар бөлімі» КММ                 2026 жылдың III тоқсанына мемлекеттік қызметтер көрсету мәселелері бойынша есебі

Халыққа көрсетілетін мемлекеттік қызметтердің сапасын арттыру – әрбір мемлекеттік органның, оның ішінде Тайынша ауданы әкімдігінің жұмыспен қамту және әлеуметтік бағдарламалар бөлімінің қызметіндегі басым бағыттардың бірі.
2026 жылдың III тоқсанының қорытындысы бойынша бөліммен                    18 қызмет түрі бойынша 354 мемлекеттік қызмет көрсетілді.
Көрсетілген мемлекеттік қызметтердің жалпы санынан:
· «Электрондық үкімет» порталы арқылы 190 қызмет көрсетілді немесе жалпы санының 53,7 %-ын құрады. Бұл өткен жылдың осы кезеңімен салыстырғанда 51 қызметке артық (2025 ж. - 139); 
· «Азаматтарға арналған үкімет» мемлекеттік корпорациясы арқылы              16 қызмет көрсетілді немесе жалпы санының 4,5 %-ын құрады. Бұл өткен жылдың осы кезеңімен салыстырғанда 41 қызметке кем (2025 ж. - 57); 
· баламалы негізде бөліммен 148 мемлекеттік қызмет көрсетілді немесе жалпы санының 41,8 %-ын құрады. Бұл өткен жылдың осы кезеңімен салыстырғанда 63 қызметке артық (2025 ж. - 85). 
Халықтың мемлекеттік қызметтерге тең қолжетімділігін қамтамасыз ету мақсатында бөлімнің ресми интернет-ресурсындағы «Мемлекеттік қызметтер» бөлімінде Қазақстан Республикасының Әлеуметтік кодексіне, «Мемлекеттік көрсетілетін қызметтер туралы» Қазақстан Республикасының Заңына, мемлекеттік қызметтер тізіліміне, электрондық форматта көрсетілетін қызметтер тізбесіне, оларды алу жөніндегі нұсқаулықтарға және мемлекеттік қызмет көрсету мәселелері бойынша бөлім қызметінің есебіне сілтемелер орналастырылған.
Халықты мемлекеттік қызметтер және оларды алу мүмкіндіктері туралы ақпараттандыру жұмыстары жүйелі түрде жүргізіледі, оның ішінде Facebook әлеуметтік желісіндегі бөлімнің парақшасы арқылы.
Тоқсан сайын «Тайынша-Таны» және «Тайыншинские вести» аудандық газеттерінде бөлім көрсететін мемлекеттік қызметтердің тізімі және оларды алу тәртібі бойынша түсіндірме мақалалар жарияланады. Есепті кезеңде аудандық газеттерде мемлекеттік қызмет көрсету мәселелері бойынша екі мақала жарияланды.
Жұмыспен қамту және әлеуметтік бағдарламалар бөлімінде халыққа мемлекеттік қызметтерді сапалы көрсету бойынша мамандармен тұрақты жұмыс ұйымдастырылған.
Ағымдағы жылдың шілде және тамыз айларында мемлекеттік қызмет көрсету сапасын арттыру мәселелері бойынша Zoom платформасы арқылы ақпараттық-түсіндіру семинарлары өткізілді. Екі тікелей эфир ұйымдастырылып, ауылдық округтерге бес рет шығу арқылы мемлекеттік қызметтерді алу тәртібі түсіндірілді.
Қызмет алушыларға қолжетімді жерде, мемлекеттік және орыс тілдерінде мемлекеттік қызметтердің тізбесі, негізгі ұғымдар, қызмет көрсету тәртібі мен қажетті ақпарат орналастырылған ақпараттық стенд бар. Сонымен қатар, өтініштердің үлгілері қойылған ақпараттық үстел жабдықталған.
Ақпараттық технологияларды пайдалану мемлекеттік орган қызметінің ашықтығын арттыруға және мемлекеттік қызметтердің электрондық форматта көрсетілу үлесін көбейтуге ықпал етеді.
Сонымен қатар, мемлекеттік қызметтерді алу рәсімін жеңілдету мақсатында электрондық цифрлық қолтаңбасы бар азаматтар үшін барлық 18 ауылдық округте және Тайынша қаласында, сондай-ақ жұмыспен қамту бөлімінде Connection Point өзіне-өзі қызмет көрсету аймақтары жұмыс істейді. Онда әрбір қызмет алушы мемлекеттік қызметті өз бетінше немесе әкімдік пен бөлім қызметкерінің көмегімен электрондық түрде ала алады.
Есепті кезеңде өзіне-өзі қызмет көрсету аймақтары арқылы 148 мемлекеттік қызмет көрсетілді, бұл көрсетілген қызметтердің жалпы санының 41,8 %-ын құрайды.
Тоқсан сайын аудан әкімі аппаратына халыққа көрсетілген мемлекеттік қызметтер туралы есеп ұсынылады.
Есепті кезеңде мемлекеттік қызмет көрсету кезінде қызметтік әдеп нормаларының бұзылуына, қызмет көрсету мерзімдерінің сақталмауына немесе көрсетілетін қызметтердің сапасына қатысты қызмет алушылардан шағымдар түскен жоқ.

